

**ΕΡΤ2 - Ενημερωτικό σημείωμα και τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ2 μεταβάλλεται ως εξής:**

**ΣΑΒΒΑΤΟ 28/9/2024**

**----------------------------**

**11:00 Η ΚΥΡΙΑ ΝΤΟΡΕΜΙ - Επεισόδιο 4ο**

**12:00 ΑΝΑΖΗΤΩΝΤΑΣ ΤΗ ΒΕΡΕΝΙΚΗ (Ε) Κ8 W**

**Σειρά ντοκιμαντέρ 13 επεισοδίων, παραγωγής 1998**

**Από το βιβλίο του Γιώργου Γραμματικάκη «Η κόμη της Βερενίκης»**

**Eπεισόδιο 1ο:** **«Η κόμη της Βερενίκης»**

Εν αρχή ην ο μύθος. Η σειρά ντοκιμαντέρ **«Αναζητώντας τη Βερενίκη»** παρουσιάζει αρχαίες δοξασίες για τη γέννηση του κόσμου.

Τι πίστευαν, για παράδειγμα, οι αρχαίοι Αιγύπτιοι. Εκεί, δίπλα στο ασάλευτο και αινιγματικό πρόσωπο της Σφίγγας, ακούμε για την κοσμογονία των αρχαίων Αιγυπτίων. Όμως, στην Αίγυπτο, αυτή των Πτολεμαίων, έζησε και η πραγματική Βερενίκη.

Μια φορά κι έναν καιρό, στο Βασίλειο της Αιγύπτου, αυτό που ίδρυσαν οι Πτολεμαίοι μετά τον θάνατο του Μεγάλου Αλεξάνδρου, ζούσε μια βασίλισσα που την έλεγαν Βερενίκη... κι εκεί, στο Μουσείο της Αλεξάνδρειας, υπάρχει το πορτρέτο της, δίπλα σε δεκάδες υπέροχα εκθέματα της ελληνιστικής περιόδου. Είναι αλήθεια: η Βερενίκη ήταν πραγματική βασίλισσα, γυναίκα του Πτολεμαίου του Γ΄. Και ο μύθος με την κόμη της; Ήταν κι αυτός αληθινός; Κι αν δεν ήταν αληθινός, πώς ο αστερισμός πήρε το όνομά του;

«Αναζητώντας τη Βερενίκη» δεν κάνουμε τίποτε άλλο από το να θέτουμε ερωτήματα. Όπως, για παράδειγμα, ποιο ήταν στην ουσία του το Πτολεμαϊκό Σύστημα, που έθετε τη Γη στο κέντρο του σύμπαντος και που διατηρήθηκε στην Αστρονομία περίπου για μία χιλιετία; Και μετά τον Πτολεμαίο τι ακολούθησε; Ποια ήταν η επανάσταση του Κοπέρνικου και του Γαλιλαίου; Και ύστερα απ’ αυτούς, δεν άλλαξε άραγε τίποτα; Πώς φτάσαμε στον Αϊνστάιν, στη θεωρία του και στην άποψη, ότι το σύμπαν δεν έχει κέντρο, ότι διαστέλλεται και ότι, ίσως να μην είναι το μοναδικό, αλλά να υπάρχουν και άλλα σύμπαντα που δεν γνωρίζουμε και ίσως κάποτε, αν επιβιώσουμε ως είδος, τα μάθουμε.

Για την ώρα, όμως, προέχει το παραμύθι. Κι αυτό μας λέει πως η βασίλισσα Βερενίκη, έταξε την κόμη της στη θεά Αφροδίτη, πως την έκοψε και την απόθεσε στον βωμό και πως εκείνη, δηλαδή η κόμη, έφυγε μακριά στον ουρανό κι έγινε αστερισμός που πήρε το όνομα της βασίλισσας Βερενίκης.

Στο επεισόδιο αυτό παίρνουν μέρος: ο Αιγύπτιος αρχαιολόγος **Doctor Hawas,** η καθηγήτρια Αρχαιολογίας στο Πανεπιστήμιο Ιωαννίνων **Λίλα Μαραγκού,** ο καθηγητής Φιλοσοφίας στο Πανεπιστήμιο Κρήτης **Βασίλης Κάλφας,** και τέλος, η ηθοποιός **Όλια Λαζαρίδου** που αφηγείται το παραμύθι της Βερενίκης.

**Σκηνοθεσία - σενάριο:** Φώτος Λαμπρινός
**Συνεργασία στο σενάριο-κείμενα-αφήγηση:** Γιώργος Γραμματικάκης
**Συνεργασία στη σκηνοθεσία-διεύθυνση παραγωγής:** Άρης Φατούρος
**Παραγωγός:** Γιάννης Κουτσομύτης – PRO.FI.T.

**Eπεισόδιο 2ο:** **«Bing Bang - Η Μεγάλη Έκρηξη»**

Η «Μεγάλη Έκρηξη». Το περιβόητο «Big Bang». Είναι πράγματι η αρχή του σύμπαντος;

Ιδού ένα από τα πρώτα ερωτήματα που θέτει ενώπιόν της «Η αναζήτηση της Βερενίκης».

Ο **Γιώργος Γραμματικάκης** συνεχίζει τη διαδρομή του, θέτοντας ερωτήματα και αναζητώντας απαντήσεις. Πρώτος του σταθμός το Παρίσι. Εκεί, στην περίφημη Villette, στην «Πολιτεία της επιστήμης και της βιομηχανίας», συναντά τον Έλληνα φυσικό και καθηγητή στο College de France του Παρισιού, **Γιάννη Ηλιόπουλο** και συζητεί μαζί του τις θεωρίες για την απαρχή του σύμπαντος.
Στη συνέχεια, στον χώρο της Defense, συζητεί με έναν φιλόσοφο του καιρού μας, που δυστυχώς χάθηκε πρόωρα, τον **Κορνήλιο Καστοριάδη.** Τι πίστευε ο Καστοριάδης για την αρχή του σύμπαντος, τι λέει επ’ αυτού η Φιλοσοφία και πώς αντιμετωπίζεται από τους φιλόσοφους η επιστήμη.

Η επιστήμη έχει βεβαίως τις δικές της απόψεις και αυτές αναλαμβάνει να εξηγήσει, στο παλαιό αμφιθέατρο της Φυσικής στην οδό Σόλωνος στην Αθήνα, ένας φυσικός που διδάσκει στο Huston των ΗΠΑ, και για τον οποίο έγινε πολύς λόγος τελευταία στην Ελλάδα: πρόκειται για τον **Δημήτρη Νανόπουλο.** Ο διάσημος επιστήμονας επιχειρεί να εξηγήσει στον Γιώργο Γραμματικάκη πού βρίσκεται αυτή τη στιγμή η αναζήτηση μιας «ενιαίας θεωρίας» για την απαρχή του σύμπαντος.

Ωστόσο, οι απορίες παραμένουν, τα ερωτήματα είναι αμείλικτα και οδηγούν τον Γ. Γραμματικάκη στην Οξφόρδη, να συναντήσει τον αστροφυσικό, κυπριακής καταγωγής, **George Efstathiou,** από τον οποίο ακούμε, ότι εκτός από το δικό μας σύμπαν, αυτό δηλαδή που γνωρίζουμε, είναι πολύ πιθανόν να υπάρχουν και άλλα, που επίσης πιθανόν, να δημιουργήθηκαν με τον ίδιο τρόπο. Και η Βερενίκη πού βρίσκεται; Τι έγινε με τον μύθο;

Μία έμμεση απάντηση επιχειρεί το μουσικό συγκρότημα των «Χαΐνηδων» που μας τραγουδάει το «Παραμύθι του κόσμου». Την τελευταία ερώτηση, ο Γ. Γραμματικάκης, τη θέτει στο μέλος του συγκροτήματος **Δημήτρη Αποστολάκη** που σπουδάζει κι αυτός Φυσική: «Ποιος δημιούργησε το σύμπαν;». Κι ο Δ. Αποστολάκης απαντά με την ιστορία του μικρού Γιωργάκη, ο οποίος όταν ο δάσκαλος τού έκανε την ίδια ερώτηση, απάντησε: «Εγώ, κύριε, αλλά δεν θα το ξανακάνω!»...

**Σκηνοθεσία - σενάριο:** Φώτος Λαμπρινός
**Συνεργασία στο σενάριο-κείμενα-αφήγηση:** Γιώργος Γραμματικάκης
**Συνεργασία στη σκηνοθεσία-διεύθυνση παραγωγής:** Άρης Φατούρος
**Παραγωγός:** Γιάννης Κουτσομύτης – PRO.FI.T.

**----------------------------**

**15:00 ΠΑΙΔΙΚΗ ΤΑΙΝΙΑ: «ΕΓΩ, Ο ΚΟΛΟΚΥΘΑΚΗΣ»**

**16:20 ΠΑΙΔΙΚΗ ΤΑΙΝΙΑ ΜΙΚΡΟΥ ΜΗΚΟΥΣ K GR live streaming & διαθέσιμο στο ERTFLIX**

**«Σολ» (Sol)**

**Tαινία μικρού μήκους κινούμενων σχεδίων, παραγωγής Ηνωμένου Βασιλείου 2020**

Η γιαγιά του Σολ πεθαίνει αφήνοντάς τον βυθισμένο στο σκοτάδι του πένθους. Ενώ η θλίψη κατακλύζει την καρδιά του αντιλαμβάνεται ότι έχει μια αποστολή. Το φως του κόσμου έχει χαθεί και ο Σολ είναι ο μόνος που μπορεί να το φέρει πίσω. Αν δεν τα καταφέρει το σκοτάδι θα κυριεύσει την ανθρωπότητα. Ξεκινά για την αποστολή του με τη βοήθεια ενός μικρού κοριτσιού. Το κοριτσάκι αυτό είναι η γιαγιά του σε μικρή ηλικία. Κατά τη διάρκεια του ταξιδιού του ξανασυναντά τη γιαγιά του σε διάφορες φάσεις της ζωής της, έτσι όπως αυτές απεικονίζονται στο οικογενειακό φωτογραφικό άλμπουμ που συνήθισαν να ξεφυλλίζουν.

Στο τέλος, όταν φτάνει στον Αρχαίο Ναό του Φωτός, βλέπει τη γιαγιά του να τον περιμένει, έτοιμη να του δώσει πίσω το Φως του κόσμου. Εκεί συνειδητοποιεί ότι η αγάπη του είναι μεγαλύτερη από τη θλίψη του και πως ο κόσμος αυτός έχει υπάρξει ένα καλύτερο μέρος μόνο και μόνο επειδή η γιαγιά του έχει ζήσει σ’ αυτόν. Το Φως μπορεί να επιστρέψει.

**17:00 ΦΛΟΓΑ ΚΑΙ ΑΝΕΜΟΣ (Ε)**

**-----------------------------**

**23:00 ΞΕΝΗ ΣΕΙΡΑ (Ε)**

**01:00 Η ΕΞΑΦΑΝΙΣΗ ΤΟΥ ΤΖΩΝ ΑΥΛΑΚΙΩΤΗ (Ε) Κ12 W**

**Κατασκοπική-αστυνομική σειρά μυστηρίου 18 επεισοδίων, διασκευή του μυθιστορήματος του Γιάννη Μαρή, παραγωγής 1985**

**Σκηνοθεσία:** Ερρίκος Ανδρέου

**Συγγραφέας:** Γιάννης Μαρής

**Σενάριο:** Γιάννης Κανδήλας

**Μουσική:** Γιώργος Χατζηνάσιος

**Φωτογραφία:** Αλέκος Μάνεσης

**Σκηνικά:** Μανώλης Μαριδάκις

**Διεύθυνση παραγωγής:** Άννα Πρετεντέρη

**Παίζουν:** Χρήστος Πάρλας, Νόρα Βαλσάμη, Κώστας Αρζόγλου, Μιχάλης Μανιάτης, Αφροδίτη Γρηγοριάδου, Χρήστος Κάλοου, Γιώργος Λουκάκης, Σοφία Σεϊρλή, Τρύφων Παπουτσής, Χρήστος Φράγκος, Τάκης Βουλαλάς, Γιάννης Κανδήλας, Νίνα Παπαζαφειροπούλου, Έλενα Στρατή, Πάρις Κατσίβελος, Τάκης Ασημακόπουλος, Θάνος Κανέλλης, Γιάννης Κουρκουμέλης, Κώστας Πανουργιάς, Ναπολέων Καλλής, Πάνος Λαμπρινός, Άκης Μαράς, Σπύρος Μπιμπίλας, Πένυ Ξενάκη, Δημήτρης Πετράτος, Στέλιος Λιονάκης, Ελένη Φωτεινάκη

Στην Αθήνα του 1939 εξαφανίζεται μυστηριωδώς ένα σημαντικό πρόσωπο της αθηναϊκής κοινωνίας, ο γοητευτικός κοσμοπολίτης Τζων Αυλακιώτης.

Η γυναίκα του Βαλεντίνη, ζητεί τη βοήθεια του Ανέστη, ενός «αιώνια ερωτευμένου» μαζί της ασήμαντου δημοσιογράφου.

Εκείνος, αναζητώντας τα ίχνη του, μπλέκεται σε επικίνδυνες καταστάσεις και συγκρούεται με τις μυστικές υπηρεσίες του Άξονα, της Μεγάλης Βρετανίας και του Μεταξικού καθεστώτος. Ανακαλύπτει πως ο Αυλακιώτης ήταν στην πραγματικότητα διπλός πράκτορας που σκηνοθέτησε της εξαφάνισή του για να γλιτώσει από τις επικίνδυνες καταστάσεις του παιχνιδιού στο οποίο ήταν μπλεγμένος.

Ο Αυλακιώτης εμφανίζεται και πάλι αποφασισμένος να κάνει αποκαλύψεις για τη δράση των μυστικών υπηρεσιών, αλλά δολοφονείται λίγο πριν μιλήσει.

**Eπεισόδιο** **1ο.** Βρισκόμαστε σε εποχή μεγάλων διεθνών αναταραχών.

Ο Τζων Αυλακιώτης, σημαντικό πρόσωπο της οικονομικής ζωής του τόπου, δίνει δεξίωση στο σπίτι του.

Κάποια παράξενα συμβάντα της βραδιάς γεμίζουν υποψίες και φόβους τη γυναίκα του Βαλεντίνη.

Στη συνέχεια, διάφορα άλλα γεγονότα και η απόπειρα δολοφονίας του άνδρα της Τζων, τονώνουν τους φόβους της και την αναγκάζουν να ψάξει μόνη της για απαντήσεις.

Τα ίδια γεγονότα παίζουν σημαντικό ρόλο στη ζωή ενός ασήμαντου δημοσιογράφου, του Ανέστη.

**Eπεισόδιο** **2ο.** Η απόπειρα εναντίον του Τζων Αυλακιώτη θα θορυβήσει τις γερμανικές μυστικές υπηρεσίες. Ο Αυλακιώτης πρέπει να φύγει για τη Γερμανία. Αυτό το ταξίδι δεν είναι σίγουρο αν θα πραγματοποιηθεί ποτέ.

Η Βαλεντίνη, αναστατωμένη από την πορεία των γεγονότων και τη μυστικότητα που περιβάλλει την απόπειρα, βρίσκει καταφύγιο στο παρελθόν.

Η τυχαία συνάντησή της με τον Ανέστη ξυπνά και στους δύο παλιά συναισθήματα.

Την ίδια στιγμή, ο Τζων Αυλακιώτης εξαφανίζεται μυστηριωδώς μέσα από το σπίτι.

**------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**---------------------------------------**

**02:30 ΦΛΟΓΑ ΚΑΙ ΑΝΕΜΟΣ (Ε) ημέρας**

**04:30 Η ΚΥΡΙΑ ΝΤΟΡΕΜΙ (Ε) ημέρας**

**05:30 ΑΝΑΖΗΤΩΝΤΑΣ ΤΗ ΒΕΡΕΝΙΚΗ (Ε) ημέρας - Μόνο το Επεισόδιο 1ο.**

**ΚΥΡΙΑΚΗ 29/9/2024**

**----------------------------**

**08:00 ΠΟΛΥΑΡΧΙΕΡΑΤΙΚΗ ΘΕΙΑ ΛΕΙΤΟΥΡΓΙΑ**

**11:15 ΕΘΝΙΚΗ ΣΥΜΦΩΝΙΚΗ ΟΡΧΗΣΤΡΑ & ΧΟΡΩΔΙΑ ΤΗΣ ΕΡΤ - ΠΑΓΚΟΣΜΙΑ ΗΜΕΡΑ ΜΟΥΣΙΚΗΣ - ΗΡΩΔΕΙΟ 2024 (Ε)**

Η**Εθνική Συμφωνική Ορχήστρα,** με αφορμή την **Παγκόσμια Ημέρα Μουσικής,** την **Παρασκευή 21 Ιουνίου 2024,** παρουσίασε στο πλαίσιο του **Φεστιβάλ Αθηνών Επιδαύρου,**μια ξεχωριστή συναυλία στο **Ωδείο Ηρώδου Αττικού.**

Πρωταγωνιστής της βραδιάς ήταν το παιδί-θαύμα του πιάνου, ο δεκατριάχρονος **Ελισέι Μισίν** (Elisey Mysin) από τη Ρωσία.

Ο νεαρός πολυβραβευμένος σολίστ, που εμφανιζόταν για πρώτη φορά στην Ελλάδα, καθήλωσε το κοινό με την εκπληκτική του δεξιοτεχνία ερμηνεύοντας το «Δεύτερο Κοντσέρτο» του Σοπέν σε συνεργασία με την **Εθνική Συμφωνική Ορχήστρα της ΕΡΤ,**υπό τη διεύθυνση του διεθνώς καταξιωμένου αρχιμουσικού **Μιχάλη Οικονόμου.**

Τη συναυλία πλαισίωσαν η **Χορωδία της ΕΡΤ** και η **Χορωδία του Δήμου Αθηναίων,** που μαζί με την ορχήστρα παρουσίασαν μερικά από τα αριστουργήματα της παγκόσμιας μουσικής φιλολογίας.

##### **Το πρόγραμμα της συναυλίας**

**Ντμίτρι Σοστακόβιτς (1906-1975):** «Εορταστική ουβερτούρα σε λα μείζονα, έργο 96»

**Φρεντερίκ Σοπέν (1810-1849):** «Κοντσέρτο για πιάνο αρ. 2 Op. 21»

1. Maestoso
2. II. Larghetto
3. III. Allegro vivace

**Σολίστ: Elisey** **Mysin** (πιάνο)

**Πιότρ Ιλίτς Τσαϊκόφσκι (1840-1893):** Εισαγωγή – Φαντασία «Ρωμαίος και Ιουλιέτα,  TH 42»

**Αλεξάντρ Μποροντίν (1833-1887):** «Πολοβτσιανοί χοροί» από την όπερα «Πρίγκιπας Ιγκόρ»

**Ενορχήστρωση:**Νικολάι Ρίμσκι-Κόρσακοφ

**Εθνική Συμφωνική Ορχήστρα της ΕΡΤ**

**Συμμετέχουν η Χορωδία της ΕΡΤ και η Χορωδία του Δήμου Αθηναίων**

Μουσική διδασκαλία Χορωδίας ΕΡΤ: **Μιχάλης** **Παπαπέτρου**

Μουσική διδασκαλία Χορωδίας Δήμου Αθηναίων: **Σταύρος Μπερής**

Μουσική διεύθυνση: **Μιχάλης Οικονόμου**

**-----------------------------**

**15:00 ΠΑΙΔΙΚΗ ΤΑΙΝΙΑ: «ΑΠΟΣΤΟΛΗ ΚΑΤΜΑΝΤΟΥ: ΟΙ ΠΕΡΙΠΕΤΕΙΕΣ ΤΗΣ ΝΕΛΙ ΚΑΙ ΤΟΥ ΣΑΪΜΟΝ»**

**16:30 ΠΑΙΔΙΚΗ ΤΑΙΝΙΑ ΜΙΚΡΟΥ ΜΗΚΟΥΣ K GR live streaming & διαθέσιμο στο ERTFLIX**

**«Σον το πρόβατο: Λάμα στη φάρμα» (Shaun the Sheep: The Farmer's Llamas)**

**Ταινία μικρού μήκους, stop-motion, παραγωγής Ηνωμένου Βασιλείου 2015.**

Η ζωοπανήγυρη στην τοπική γιορτή καταλήγει με τον Αγρότη να φέρνει στη φάρμα τρία λάμα. Όλα εξαιτίας του Σον που τον παγίδευσε να τα αγοράσει για να διασκεδάζει μαζί τους.

Τα λάμα είναι όντως πλακατζίδικα και διασκεδαστικά, όμως είναι και τόσο αδηφάγα, ανεύθυνα και ενοχλητικά που φέρνουν τη φάρμα στο χείλος της καταστροφής και τα ζώα στα όριά τους.

Στο τέλος, φτάνουν να καταλάβουν ακόμα και το σπίτι του Αγρότη.

Το σχέδιο για να τα ξεφορτωθούν πρέπει να είναι μεγαλειώδες!

**17:00 ΦΛΟΓΑ ΚΑΙ ΑΝΕΜΟΣ (Ε)**

**------------------------------**

**23:45 ΞΕΝΗ ΣΕΙΡΑ (Ε)**

**01:30 Η ΕΞΑΦΑΝΙΣΗ ΤΟΥ ΤΖΩΝ ΑΥΛΑΚΙΩΤΗ (Ε) Κ12 W**

**Κατασκοπική-αστυνομική σειρά μυστηρίου 18 επεισοδίων, διασκευή του μυθιστορήματος του Γιάννη Μαρή, παραγωγής 1985**

**Eπεισόδιο** **3ο.** Τόσο οι αγγλικές, όσο και οι γερμανικές υπηρεσίες προσπαθούν να λύσουν το πρόβλημα της εξαφάνισης του Τζων Αυλακιώτη.

Η Ελληνική Αστυνομία έχει μπει στην υπόθεση της εξαφάνισης, κάνοντας δικές της έρευνες. Κανένας, όμως, δεν μπορεί να δώσει φως στη Βαλεντίνη, που αναστατωμένη από τα γεγονότα, καταφεύγει στον Ανέστη, βάζοντας την υπηρέτρια να τον προσκαλέσει στο σπίτι.

Ο Παπουτσής, δημοσιογράφος, δίνει ραντεβού στον Ανέστη, προκειμένου να συζητήσουν στοιχεία που προέκυψαν για την εξαφάνιση του Αυλακιώτη.

**Eπεισόδιο** **4ο.** Ο Παπουτσής εξαφανίζεται λίγο πριν από τη συνάντησή του με τον Ανέστη.

Σε μια παραλία, ένας ψαράς βρίσκει ένα πτώμα με το πρόσωπο πολτοποιημένο και η αστυνομία κατασκευάζει στοιχεία ώστε να μην αναγνωριστεί.

Ο Παυλόπουλος υποψιάζεται ότι είναι του Παπουτσή.

Η Βαλεντίνη τους διώχνει όλους από το σπίτι και μένει μόνη της, περιμένοντας τον Ανέστη. Εκείνος ξαφνιάζεται βλέποντας πως η κυρία Αυλακιώτη είναι η γυναίκα που του ενέπνευσε απελπισμένο έρωτα τον καιρό της εφηβείας του.

Μιλούν για τη σχέση τους, τα χρόνια που πέρασαν και τους λόγους που τον εγκατέλειψε.

Η Βαλεντίνη ζητεί τη βοήθειά του για την εξαφάνιση του άνδρα της.

**------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**03:00 ΦΛΟΓΑ ΚΑΙ ΑΝΕΜΟΣ (Ε) ημέρας**

**05:00 ΠΡΩΤΕΣ ΥΛΕΣ (Ε) ημέρας**

**---------------------------------------**

**ΣΗΜ: Η εκπομπή στις 12:00 δεν θα μεταδοθεί.**

**Ακόμη, από τη Δευτέρα 30/9/2024, στις 12:00, θα μεταδοθούν:**

**ΔΕΥΤΕΡΑ 30/9/2024, στις 12.00: ΕΚΠΟΜΠΕΣ ΠΟΥ ΑΓΑΠΗΣΑ - ΕΡΤ ΑΡΧΕΙΟ (E) Κ8 W**

**Ο Φρέντυ Γερμανός παρουσιάζει μια ανθολογία από τις εκπομπές του.**

**«Ζιλ Ντασέν»**

Ο **Φρέντυ Γερμανός** θυμάται την εκπομπή που αφορούσε στα 21 χρόνια του **Ζιλ Ντασέν** στην Ελλάδα. Σε ένα πλατό πλαισιωμένο με εικόνες από φωτογραφίες της ζωής του μεγάλου σκηνοθέτη, ο Φρέντυ Γερμανός υποδέχεται τον Ζιλ Ντασέν με τη μουσική υπόκρουση της πρώτης του ταινίας «Ριφιφί», με την οποία κερδίζει το Βραβείο στο Φεστιβάλ των Κανών το 1955, συνοδεύοντας αναμνήσεις και συναισθήματα. Ο ίδιος μιλάει για τη γνωριμία του με τη σύντροφό του **Μελίνα Μερκούρη** στο Φεστιβάλ των Κανών, η οποία βρισκόταν στις Κάνες με την ευκαιρία της προβολής της διάσημης ταινίας του Μιχάλη Κακογιάννη «Στέλλα». Στη συντροφιά του πλατό φθάνει η Μελίνα Μερκούρη και μαζί ξεδιπλώνουν ευχάριστες αναμνήσεις σχετικά με τη γνωριμία τους και την κοινή καλλιτεχνική τους πορεία. Μιλούν για τις ανάγκες του φιλμ «Ο Χριστός ξανασταυρώνεται», που είναι κινηματογραφική μεταφορά του ομώνυμου μυθιστορήματος του Νίκου Καζαντζάκη, όταν βρέθηκε στην Κρίτσα το 1956 με μεγάλο επιτελείο ηθοποιών. Με επικεφαλής τη Μελίνα Μερκούρη, η ταινία ήταν η πρώτη μεγάλη ξένη παραγωγή που γυρίστηκε στη χώρα, μένοντας ανεξίτηλη στη μνήμη των κατοίκων της Κρίτσας. Στην εκπομπή αυτή καλεσμένος και ο τότε πρόεδρος της Κρίτσας **Γιάννης Τάβλας,** ο οποίος μιλά για τη ζωή του χωριού στη διάρκεια των γυρισμάτων του έργου.

Στη συνέχεια, προβάλλεται βίντεο με «Τα παιδιά του Πειραιά» (Μουσική / Στίχοι του Μάνου Χατζιδάκι, τραγουδισμένο από τη Μελίνα σε κινούμενα σχέδια), καθώς και αποσπασματικό πλάνο από τα γυρίσματα της συγκεκριμένης ταινίας. Ο Ντασέν κέρδισε στο Φεστιβάλ των Κανών το Βραβείο Καλύτερης Ταινίας με το «Ποτέ την Κυριακή». Η ίδια ταινία ήταν υποψήφια για Όσκαρ σκηνοθεσίας και σεναρίου, όπου απέσπασε τελικά το Όσκαρ καλύτερης μουσικής και τραγουδιού για τα «Τα παιδιά του Πειραιά».

Το αφιέρωμα συνεχίζεται με τη συντροφιά του **Γιώργου Ζαμπέτα,** ο οποίος μιλάει για τις κινηματογραφικές επιτυχίες του ζευγαριού και τις ευχάριστες συνεργασίες τους, ενώ η Μελίνα Μερκούρη ερμηνεύει «Σε πότισα ροδόσταμο» (Στίχοι: Νίκος Γκάτσος. Μουσική: Μίκης Θεοδωράκης, από την ταινία του Ζιλ Ντασέν «Φαίδρα», στην οποία η μεγάλη Ελληνίδα ηθοποιός πρωταγωνίστησε).

Τέλος, μιλούν για το ανέβασμα της «Μήδειας», ενώ η **Αλέκα Κατσέλη,** η «Μήδεια» του 1956, αναπολώντας κοινές αναμνήσεις στέλνει μήνυμα αγάπης στο ζευγάρι.

Το αφιέρωμα ολοκληρώνεται με τον εορτασμό των 21 χρόνων του Ζιλ Ντασέν στην Ελλάδα, ενώ η Μελίνα Μερκούρη τραγουδά, κλείνοντας την εκπομπή, με την «Όπερα της πεντάρας».

**Παρουσίαση:** Φρέντυ Γερμανός

**ΤΡΙΤΗ 1/10/2024, στις 12.00: ΕΚΠΟΜΠΕΣ ΠΟΥ ΑΓΑΠΗΣΑ - ΕΡΤ ΑΡΧΕΙΟ (E) Κ8 W**

**Ο Φρέντυ Γερμανός παρουσιάζει μια ανθολογία από τις εκπομπές του.**

**«Κωνσταντίνος Καβάφης»**

Ο **Φρέντυ Γερμανός** παρουσιάζει μια ανθολογία από τις εκπομπές του, συμπληρώνοντας πορεία 25 χρόνων στην ελληνική τηλεόραση. Στη συγκεκριμένη εκπομπή-αφιέρωμα στον **Κωνσταντίνο Καβάφη,** προβάλλεται η παλαιότερη εκπομπή της σειράς **«Πρώτη σελίδα»,** η οποία περιλαμβάνει τη συνέντευξη της **Χαρίκλειας Καβάφη,** τελευταίας ανιψιάς του ποιητή. Η 87χρονη Χαρίκλεια Καβάφη υποδέχεται τον Φρέντυ Γερμανό σε ξενοδοχείο της Μυτιλήνης, όπου ζει, και αφηγείται άγνωστες πτυχές της ζωής του, ζωγραφίζοντας με αδρές, ζωντανές πινελιές το πορτρέτο του ποιητή. Μιλά για τον χαρακτήρα, την προσωπικότητα του ποιητή, την οικογένεια Καβάφη, αλλά και για τη ζωή της και τον γάμο της με τον Κόντε Βαλιέρη. Τη μαρτυρία της συμπληρώνει η συνέντευξη της Κυβέλης Σεγκοπούλου, συζύγου του Αλέκου Σεγκόπουλου, φίλου και κληρονόμου του ποιητή, η οποία μιλά για τη σχέση του συζύγου της με τον Καβάφη και τη φημολογούμενη πιθανή μεταξύ τους συγγένεια.

Η εκπομπή πλαισιώνεται με αποσπάσματα από τα ποιήματα του Κωνσταντίνου Καβάφη «Μάρτιαι Ειδοί», «Η πόλις» και «Απ’ τες εννιά» σε απαγγελία της **Έλλης Λαμπέτη,** πλάνα της ιδιόχειρης διαθήκη του Κωνσταντίνου Καβάφη, καθώς και δημοσιεύματα Τύπου για τον θάνατο της ανιψιάς του μεγάλου ποιητή.

**Παρουσίαση:** Φρέντυ Γερμανός

**ΤΕΤΑΡΤΗ 2/10/2024, στις 12.00: ΕΚΠΟΜΠΕΣ ΠΟΥ ΑΓΑΠΗΣΑ - ΕΡΤ ΑΡΧΕΙΟ (E) Κ8 W**

**Ο Φρέντυ Γερμανός παρουσιάζει μια ανθολογία από τις εκπομπές του.**

**«Κάρολος Κουν»**

Στο συγκεκριμένο επεισόδιο, αφιερωμένο στον δημιουργό του Θεάτρου Τέχνης και παιδαγωγό του θεάτρου, **Κάρολο Κουν,** προβάλλεται η εκπομπή της σειράς **«Πορτρέτο της Πέμπτης»** με τίτλο **«Ένα χάρτινο φεγγαράκι για τον Κάρολο Κουν» (1976).**

**Ο Φρέντυ Γερμανός,** επιχειρώντας μια τηλεοπτική προσέγγιση του Κάρολου Κουν, πραγματοποιεί την εκπομπή στο Θέατρο Τέχνης. Τον σκηνοθέτη πλαισιώνουν κατά τη διάρκεια της συζήτησης σαράντα ηθοποιοί που βγήκαν από τις τάξεις του Θεάτρου Τέχνης ανάμεσα στο 1940 και στο 1970. Μια μεγάλη θεατρική συνάντηση ηθοποιών, μεταξύ των οποίων οι Παντελής Ζερβός, Αλέκα Κατσέλη, Γιάννης Γκιωνάκης, Βέρα Ζαβιτσιάνου, Σπύρος Κωνσταντόπουλος, Γιώργος Λαζάνης, Μηνάς Χρηστίδης, Νέλλη Αγγελίδου, Κώστας Καζάκος, Μάρθα Βούρτση, Μίμης Κουγιουμτζής, Μάγια Λυμπεροπούλου, Γιώργος Μιχαλακόπουλος, Θύμιος Καρακατσάνης, Γιάννης Μόρτζος, Νόνικα Γαληνέα, Ρένη Πιττακή και Γιώργος Αρμένης, οι οποίοι διηγούνται περιστατικά από την περίοδο των σπουδών τους στο πλάι του Κάρολου Κουν μέσα στο «Υπόγειο των θαυμάτων» και μεταφέρουν θύμησες και εικόνες από το κλίμα της αγάπης, της θαλπωρής και την εμπνευσμένη καθοδήγηση του δασκάλου τους.

**Παρουσίαση:** Φρέντυ Γερμανός

**ΠΕΜΠΤΗ 3/10/2024, στις 12.00: ΕΚΠΟΜΠΕΣ ΠΟΥ ΑΓΑΠΗΣΑ - ΕΡΤ ΑΡΧΕΙΟ (E) Κ8 W**

**Ο Φρέντυ Γερμανός παρουσιάζει μια ανθολογία από τις εκπομπές του.**

**«Σπύρος Λούης»**

Στο συγκεκριμένο επεισόδιο ο **Φρέντυ Γερμανός** θυμάται την εκπομπή-αφιέρωμα της σειράς **«Πρώτη σελίδα» (1982)** στον μαραθωνοδρόμο **Σπύρο Λούη.**

Μέσα από αρχειακό υλικό και μαρτυρίες ανθρώπων που τον γνώρισαν, αναδεικνύεται η προσωπικότητα και πτυχές της ζωής του Σπύρου Λούη.

Μιλούν οι νύφες του, σύζυγοι των γιων του, **Ευτυχία** και **Χρυσούλα Λούη** και τα εγγόνια του **Ελένη** και **Σπύρος Λούης.**

Επίσης οι φίλοι του **Παναγιώτης Κανέλλης** και **Όττο Σίμιτσεκ.**

Ο αυτόπτης μάρτυρας του Μαραθωνίου του 1896, **Δημήτρης Πέτσας** αφηγείται τις αναμνήσεις του από εκείνη την ημέρα.

Ο Φρέντυ Γερμανός αναφέρεται, επίσης, στον **Χαρίλαο Βασιλάκο,** που τερμάτισε δεύτερος και συνομιλεί με τον γιο του **Κώστα Βασιλάκο.**

Τέλος, ο **Στέλιος Κυριακίδης,** που κατέρριψε το ρεκόρ του Σπύρου Λούη το 1934, αναφέρεται στη συνάντησή του μαζί του.

**Παρουσίαση:** Φρέντυ Γερμανός

**ΠΑΡΑΣΚΕΥΗ 4/10/2024, στις 12.00: ΕΚΠΟΜΠΕΣ ΠΟΥ ΑΓΑΠΗΣΑ - ΕΡΤ ΑΡΧΕΙΟ (E) Κ8 W**

**Ο Φρέντυ Γερμανός παρουσιάζει μια ανθολογία από τις εκπομπές του.**

**«Σκόρπιες ματιές - Ανθολογία 25 χρόνων εκπομπών»**

Ο **Φρέντυ Γερμανός** παρουσιάζει μια ανθολογία από τις εκπομπές του, συμπληρώνοντας πορεία 25 χρόνων στην ελληνική τηλεόραση.

Αλλάζοντας ύφος στη συγκεκριμένη εκπομπή του παρουσιάζει σκόρπιες ματιές από τα μοναδικά διασωθέντα βίντεο.

Αρχίζει με αποσπασματικό πλάνο από την εκπομπή με καλεσμένους τους ηθοποιούς **Δημήτρη Μυράτ** και **Βούλα Ζουμπουλάκη** να τραγουδούν με συνοδεία πιάνου.

Παρουσιάζει απόσπασμα με τον ηθοποιό **Δημήτρη Μαλαβέτα** να παίζει κιθάρα και να τραγουδά ρωσική μπαλαλάικα.

Συνεχίζοντας, προβάλλεται απόσπασμα με καλεσμένο τον ηθοποιό, συγγραφέα και σκηνοθέτη **Θάνο Κωτσόπουλο,** πλαισιωμένο από μαθητές του και εικόνες από το Θέατρο της Επιδαύρου. Ο **Χρήστος Πολίτης,** η **Νόρα Κατσέλη,** η **Νόρα Βαλσάμη** και άλλοι γνωστοί ηθοποιοί σκιαγραφούν με αγάπη και συγκίνηση το πορτρέτο του.

Ακόμη, ακούγεται η ηθοποιός **Βάσω Μανωλίδου** να περιγράφει σκηνή από κοινή τους συμμετοχή σε θεατρική παράσταση και να στέλνει μήνυμα αγάπης.

Ακολουθεί αναφορά στους σπουδαίους πρωταγωνιστικούς ρόλους που ενσάρκωσε και στις συνεργασίες του στο θεατρικό σανίδι με μεγάλα ονόματα της εποχής.

Ακολουθεί απόσπασμα με καλεσμένη την **Ελένη Καζαντζάκη,** σύζυγο του συγγραφέα Νίκου Καζαντζάκη, στα πλατό των γυρισμάτων **«Ο Χριστός ξανασταυρώνεται»,** γνωρίζοντας τους πρωταγωνιστές της ιστορίας **Κάτια Δανδουλάκη** και **Αλέξη Γκόλφη.**

Η Ελένη Καζαντζάκη μιλάει για το συγκεκριμένο έργο και τις προθέσεις του συζύγου της, σχετικά με μυθιστορήματα που δεν πρόλαβε να ολοκληρώσει.

Ολοκληρώνοντας τις εικόνες αγάπης μέσα στον χρόνο, με αφορμή το βιβλίο του **Κωστή Παλαμά, «Γράμματα στη Ραχήλ»,** ζωντανεύει την ιστορία αγάπης του ποιητή, προβάλλοντας την εκπομπή με καλεσμένη την **Ελένη Κορτζά,** νεαρή Αθηναία του 1920, που κατάφερε να εντυπωσιάσει τον εξηντάρη τότε Παλαμά, όχι μόνο με τη μορφή αλλά και με τη μόρφωσή της.

Το αφιέρωμα κλείνει με τον ηθοποιό **Μάνο Κατράκη** να διαβάζει αποσπάσματα από τα ερωτικά γράμματα, τις χιμαιρικές επιθυμίες, με τη γλωσσική ακρίβεια του Κωστή Παλαμά.

**Παρουσίαση:** Φρέντυ Γερμανός

**Επίσης, σας ενημερώνουμε ότι η ζώνη των 20:00, από τη Δευτέρα 30/9/2024, καλύπτεται ως εξής:**

**ΔΕΥΤΕΡΑ 30/9/2024, στις 20.00: Η ΕΥΡΩΠΗ ΤΗΣ ΝΤΙΣΚΟ (ΤΗΕ UNTOLD STORY OF EURO DISCO) Κ8 GR live streaming**

**Ωριαίο μουσικό ντοκιμαντέρ, παραγωγής Γαλλίας 2017**

Παρόλο που γεννήθηκε στις ΗΠΑ στις αρχές του ’70, η μουσική της ντίσκο γνώρισε στην Ευρώπη πυρετώδη ανάπτυξη.

Εξελίχθηκε σε μία διασκεδαστική και μεθυστική μουσική που από τη Γερμανία, τη Γαλλία και την Ιταλία ταξίδεψε παντού στον κόσμο.

Μία νέα μορφή γίνεται η ψυχή αυτού του μουσικού είδους: οι μηχανικοί μουσικής παραγωγής με τα συνθεσάιζερ τους υπήρξαν οι πραγματικοί δημιουργοί αξέχαστων επιτυχιών.

**Σκηνοθεσία-σενάριο:** Olivier Monssens

**ΤΡΙΤΗ 1/10/2024, στις 20.00: DURAN DURAN: THERE'S SOMETHING YOU SHOULD KNOW (Ε) Κ8 WEBTV GR**

**Μουσικό ντοκιμαντέρ, παραγωγής Ηνωμένου Βασιλείου 2018**

**Σκηνοθεσία:** Zoe Dobson

**Διάρκεια:** 58΄

Οι **Duran Duran,** ένα από τα πιο επιτυχημένα βρετανικά ποπ συγκροτήματα της δεκαετίας του ’80, μιλούν για μια εξωπραγματική καριέρα που διαρκεί εδώ και τέσσερις δεκαετίες.

Με ειλικρίνεια και ηρεμία, τα μέλη του συγκροτήματος ταξιδεύουν στους σταθμούς της πορείας τους.

Η φήμη, η τύχη, οι επιτυχίες και οι αποτυχίες, τα βίντεο και οι περιοδείες, τα πάρτι και οι θαυμαστές, όλα όσα όρισαν την ιστορία τους, αποδίδονται μέσα από επτά άλμπουμ τους. Κάθε ένα και ένα νέο κεφάλαιο στη διαδρομή τους.

**ΤΕΤΑΡΤΗ 2/10/2024, στις 20.00: NAΪΛ ΡΟΤΖΕΡΣ: ΠΩΣ ΝΑ ΠΕΤΥΧΕΤΕ ΣΤΗ ΜΟΥΣΙΚΗ ΒΙΟΜΗΧΑΝΙΑ (NILE RODGERS: HOW TO MAKE IT IN THE MUSIC BUSINESS) - A' ΤΗΛΕΟΠΤΙΚΗ ΜΕΤΑΔΟΣΗ Κ8 GR live streaming & διαθέσιμο στο ERTFLIX**

**Σειρά ντοκιμαντέρ 3 επεισοδίων, παραγωγής Ηνωμένου Βασιλείου 2017**

Ο πατέρας της disco πίσω από τους Chic, τον Bowie και τους Daft Punk.

Ο Nile Rodgers μοιράζεται εμπειρίες ζωής όσον αφορά στο πώς να πετύχει κάποιος στη μουσική βιομηχανία.

Χρησιμοποιώντας τα τραγούδια του σαν οδηγό, εξηγεί τα μυστικά της επιτυχίας του, της μακράς διαδρομής του και πώς κατάφερνε να είναι πάντα «επίκαιρος».

Όπως αποκαλύπτει ο ίδιος, από τη στιγμή που έπιασε μικρός την κιθάρα του, δεν κοίταξε ποτέ ξανά πίσω.

Με συνεργασίες από τη Madonna και τον Mick Jagger μέχρι τους Duran Duran, τον David Bowie, τη Lady Gaga και τους Daft Punk έχει κάνει τεράστιες επιτυχίες που εδώ θα τις βρείτε όλες.

**Eπεισόδιο 1ο**

**ΠΕΜΠΤΗ 3/10/2024, στις 20.00: NAΪΛ ΡΟΤΖΕΡΣ: ΠΩΣ ΝΑ ΠΕΤΥΧΕΤΕ ΣΤΗ ΜΟΥΣΙΚΗ ΒΙΟΜΗΧΑΝΙΑ (NILE RODGERS: HOW TO MAKE IT IN THE MUSIC BUSINESS) - A' ΤΗΛΕΟΠΤΙΚΗ ΜΕΤΑΔΟΣΗ Κ8 GR live streaming & διαθέσιμο στο ERTFLIX**

**Σειρά ντοκιμαντέρ 3 επεισοδίων, παραγωγής Ηνωμένου Βασιλείου 2017**

Ο πατέρας της disco πίσω από τους Chic, τον Bowie και τους Daft Punk.

Ο Nile Rodgers μοιράζεται εμπειρίες ζωής όσον αφορά στο πώς να πετύχει κάποιος στη μουσική βιομηχανία.

Χρησιμοποιώντας τα τραγούδια του σαν οδηγό, εξηγεί τα μυστικά της επιτυχίας του, της μακράς διαδρομής του και πώς κατάφερνε να είναι πάντα «επίκαιρος».

Όπως αποκαλύπτει ο ίδιος, από τη στιγμή που έπιασε μικρός την κιθάρα του, δεν κοίταξε ποτέ ξανά πίσω.

Με συνεργασίες από τη Madonna και τον Mick Jagger μέχρι τους Duran Duran, τον David Bowie, τη Lady Gaga και τους Daft Punk έχει κάνει τεράστιες επιτυχίες που εδώ θα τις βρείτε όλες.

**Eπεισόδιο 2ο**

**ΠΑΡΑΣΚΕΥΗ 4/10/2024, στις 20.00: NAΪΛ ΡΟΤΖΕΡΣ: ΠΩΣ ΝΑ ΠΕΤΥΧΕΤΕ ΣΤΗ ΜΟΥΣΙΚΗ ΒΙΟΜΗΧΑΝΙΑ (NILE RODGERS: HOW TO MAKE IT IN THE MUSIC BUSINESS) - A' ΤΗΛΕΟΠΤΙΚΗ ΜΕΤΑΔΟΣΗ Κ8 GR live streaming & διαθέσιμο στο ERTFLIX**

**Σειρά ντοκιμαντέρ 3 επεισοδίων, παραγωγής Ηνωμένου Βασιλείου 2017**

Ο πατέρας της disco πίσω από τους Chic, τον Bowie και τους Daft Punk.

Ο Nile Rodgers μοιράζεται εμπειρίες ζωής όσον αφορά στο πώς να πετύχει κάποιος στη μουσική βιομηχανία.

Χρησιμοποιώντας τα τραγούδια του σαν οδηγό, εξηγεί τα μυστικά της επιτυχίας του, της μακράς διαδρομής του και πώς κατάφερνε να είναι πάντα «επίκαιρος».

Όπως αποκαλύπτει ο ίδιος, από τη στιγμή που έπιασε μικρός την κιθάρα του, δεν κοίταξε ποτέ ξανά πίσω.

Με συνεργασίες από τη Madonna και τον Mick Jagger μέχρι τους Duran Duran, τον David Bowie, τη Lady Gaga και τους Daft Punk έχει κάνει τεράστιες επιτυχίες που εδώ θα τις βρείτε όλες.

**Eπεισόδιο 3ο (τελευταίο)**